# Adelaida Avagyan

Adelaida Avagyan, (Ադելաիդա Հովսեփի Ավագյան), (Erevan, Armenia, 1924ko apirilaren 6a - Williamsburg, AEB, 2000ko maiatzaren 12a), Armeniako medikua eta ikertzailea izan zen.

## Biografia

Adelaida Avagyan Erevanen jaio zen, Armenian. Bere gurasoak Hovsep Avagyan, nekazaritza espezialista eta Marianush Vasilyan, hizkuntza irakaslea ziren. Adelaida lau neba-arrebetatik zaharrena zen, eta haurtzaroan askotan parte hartu zuen eguneroko zaintzan eta bere anai-arreba txikien eredu gisa jardun zuen.
Avagyan Khachatur Abovian institutuan graduatu zen 1941ean, bigarren hezkuntzako ikaslerik onena izanik. 1946an magna cum laude graduatu zen Erevango Estatuko Medikuntza Institutuko mediku tituluarekin. Ondoren, Moskuko Higiene Nutrizionaleko Institutuan (SESB) sartu zen, eta, geroago, 1969an, Erevango Nutrizio Zientzien eta Gaixotasun Profesionalaren Prebentzioaren Institutuko Nutrizio eta Higiene laborategiko zuzendari postua hartu zuen.
1976an, doktore-tesia defendatu zuen, 20 urteko ikerketa biomedikoaren emaitza. Ikerketa medikoko karreran zehar, zientzialari gazteen eta haien ikerketa-proiektuen aholkulari gisa jardun zuen, nazioarteko hainbat aldizkaritan bere 100 artikulu baino gehiago prestatzen eta argitaratzen zituen bitartean. Avagyanek elkarrizketa ugari eman zituen irrati eta telebistako programa publikoetan, jendea desnutrizioaren arriskuez eta etxeko kontserben botulismoaren prebentzioaz hezten. 1994ra arte, Nutrizio Zientzien eta Gaixotasun Profesionalen Prebentzioko Erevángo Institutuko Nutrizio eta Higiene laborategiko zuzendaria izan zen.
1962an Artavazd Dzvakerian ingeniari zibilarekin ezkondu zen. Alaba bat izan zuten, Anna 1963an. 1998tik Estatu Batuetan bizi izan zen.
120 lan zientifiko baino gehiagoren egilea da Avagyan. Bere idazkiek haragi-produktuen elikagaien ebaluazio higieniko eta eraginkorrarekin dute zerikusia. Selenioa eta A bitamina ikertu zituen, airearen kutsaduraren ondorioz kloroprenoarekin eta lurzoruko produktu kimiko kaltegarriekin pozoitze kronikoa babesteko agente gisa.
Minbiziak jota hil zen 2000. urtean eta Williamsburgeko Williamsburg Memorial Park-en lurperatuta dago, Virginian, Estatu Batuetan.

## Lanak (aukeraketa)

* 1959. Moscow, Nutrition Methods to determine the vital activity of microorganisms in canned meat by fermental reactions.
* 1965. Hygienic evaluation of the thermal processing of meat products by the phosphatase test.
* 1968. Fluorescent-serological method in diagnosing food poisoning provoked by cl. botulinum.
* 1968. 2,3,5-triphenyltetrazolium chloride (TTC) as an indicator for hygienic assessment of raw, semi-finished and ready-to-eat meat and fish products.
* 1969. Sanitary-bacteriological assessment of raw, semi-finished and ready-to-eat meat and fish products, made by using resazurin test.
* 1970. Express methods of Sanitary-bacteriological evaluation of foodstuffs-rapid methods in diagnosing botulism.
* 1972. Determination of secondary bacterial contamination of meat products by means of test for the presence of acid phosphatase.

## Erreferentziak

* 1 2 3 (Gaztelaniaz) Stadler, Marta Macho. (2024-04-06). «Adelaida Avagyan, médica» Mujeres con ciencia (Noiz kontsultatua: 2024-04-11).
* 1 2 3 4 5 Txantiloi:Am studio, 5165m. «Anunner.com - ADELAIDA AVAGYAN HOVSEPI / ԱԴԵԼԱԻԴԱ ԱՎԱԳՅԱՆ ՀՈՎՍԵՓԻ» www.anunner.com (Noiz kontsultatua: 2024-04-11).
* 1 2 (Armenieraz) Այվազյան, Հովհաննես Մնացականի. (2005). Ով Ով է հայեր: Կենսագրական հանրագիտարան. հատոր առաջին. Հայկական հանրագիտարան հրատարակչություն ISBN 978-5-89700-026-5. (Noiz kontsultatua: 2024-04-11).
* ↑ Txantiloi:En-za Avagyan, Adelaida. «Adelaida Avagyan news archive - South Africa» من الأشهر اليوم؟ | Who is popular today? (Noiz kontsultatua: 2024-04-11).

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Ադելաիդա Ավագյան» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q4681651
* Multimedia: Adelaida Avagyan / Q4681651